Busagara

Busagara ni kata ya Wilaya ya Kibondo katika Mkoa wa Kigoma, Tanzania. 

Vijiji
Busagara ni kata iliyopo katika tarafa ya Kifura. Kata ina vijiji 4: Kifura, Kigendeka, Kasaka na Nyaruyoba.

Historia
Kabla ya kuanzishwa kwa vijiji vya ujamaa Busagara kilikuwa kijiji kilichokaliwa na Waha wa mdyank'o (kaya) wa Washubhi na ilikuwa moja kati ya himaya ya mwami Luhaga aliyeitawala Kibondo yote.

Baada ya uhuru mwaka 1961 wakazi walitakiwa kuishi katika vijiji vya ujamaa: ndipo walipoanzisha kijiji cha Kasanda ambacho kwa sasa kinajulikana kama Kifura; eneo ambao lililokuwa kijiji cha zamani cha Busagara kwa sasa ni mashamba.

Wakazi
Katika sensa ya mwaka 2022 wakazi wa kata walihesabiwa kuwa 16,341 https://www.nbs.go.tz, uk 154 . Wakati wa sensa iliyofanyika mwaka wa 2012, kata ilikuwa na wakazi wapatao 30,722 waishio humo. Sensa ya 2012, Kigoma Region - Kibondo District  Council

Uchumi
Wakazi wa Busagara ni wakulima hasa wa mazao ya chakula kama vile mahindi, mihogo, maharage ya njano, mtama, karanga, magimbi n.k. Kilimo kinafanyika katika mashamba ya Kunk'ubha, Mrutunhu, Busagara, Mkugwa, Kihivfu nyensato n.k. Asilimia kubwa ya wakazi ni maskini.

Shule
Kata ina shule za sekondari mbili: Moyowosi na Busagara. 

Marejeo

Jamii:Wilaya ya Kibondo
Jamii:kata za Mkoa wa Kigoma